*Symbolom obdobia adventu  je adventný veniec so štyrmi sviečkami, ktoré sa postupne zapaľujú počas štyroch adventných nedieľ.*

**Známa je tradícia o adventnom venci, ktorý vyrobil začiatkom 19. storočia nemecký evanjelický pastor Johann Henrich Wichern**. Pochádzal z Hamburgu a ako najstarší syn mal sedem súrodencov. V dospelosti sa stal vychovávateľom, vyštudoval teológiu, aby mohol byť evanjelickým pastorom. Túžil starať sa o chudobných ľudí a vďaka tvrdej práci a milodarom sa mu podarilo zriadiť útulok pre chudobné a opustené deti. **Útulok nazval Drsný dom a opustené deti tam pod jeho opaterou bývali a učili sa remeslám**. Na základe neustálych otázok týchto detí, koľko dní ešte zostáva do Vianoc, rozhodol sa vyrobiť drevený veniec s 24 sviečkami – 19 tenšími, ktoré predstavovali všedné dni, a štyrmi hrubšími sviečkami symbolizujúcimi štyri adventné nedele.